
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS MARIJONO DAUJOTO PROGIMNAZIJAI“

2026 m. rugpjūčio 19 d.
Kretinga 

1. Parengto sprendimo projekto tikslas ir uždaviniai. 
[bookmark: _Hlk113616220]Perduoti Kretingos Marijono Daujoto progimnazijai patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį mokyklinį autobusą.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės 2026–2028 metų strateginio veiklos plano, patvirtinto Kretingos rajono savivaldybės tarybos 2026 m. sausio 29 d. sprendimu Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“, Švietimo programos Nr. 08 priemonėje 8.1.2.1.10 „Mokyklų aprūpinimas autobusais“ ir Kretingos rajono savivaldybės 2026–2028 metų biudžete, patvirtintame Kretingos rajono savivaldybės tarybos 2026 m. sausio 29 d. sprendimu Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“, buvo numatytos lėšos mokyklinio autobuso įsigijimui. Atsižvelgiant į tai, Kretingos rajono savivaldybės administracijos Švietimo skyrius vykdė viešųjų pirkimų procedūras ir įsigijo mokyklinį autobusą: 
Kretingos rajono savivaldybės administracijos Švietimo skyrius 2026 m. rugpjūčio 20 d. pateikė raštą Nr. D13-664 dėl mokyklinio autobuso (M2 klasė, IVECO, identifikavimo Nr. ZCFCE50C305762580, valstybinis Nr. OAE583, kurio įsigijimo vertė – 89419,00 Eur su PVM) perdavimo patikėjimo teise valdyti, naudoti ir disponuoti juo Kretingos Marijono Daujoto progimnazijai.
Kretingos Marijono Daujoto progimnazija 2026 m. rugpjūčio 19 d. pateikė raštą Nr. V8-140, kuriuo prašoma perduoti mokyklinį autobusą IVECO, valstybinis Nr. OAE583, valdyti, naudoti ir disponuoti juo patikėjimo teise.
[bookmark: _GoBack]Kretingos Marijono Daujoto progimnazijai perduotas mokyklinis autobusas bus naudojamas savivaldybės savarankiškajai funkcijai – bendrojo ugdymo mokyklų mokinių, gyvenančių kaimo gyvenamosiose vietovėse, neatlygintinio pavėžėjimo į mokyklas ir į namus organizavimas – vykdyti.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad Savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, Savivaldybių turtas gali būti perduodamas patikėjimo teise savivaldybės biudžetinėms įstaigoms. 
3. Kokių rezultatų laukiama. 
Perdavus mokyklinį autobusą Kretingos Marijono Daujoto progimnazijai bus užtikrintas savivaldybės savarankiškosios funkcijos įgyvendinimas.
4. Lėšų poreikis ir šaltiniai. 
Sprendimui įgyvendinti savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ir paaiškinimai. 
Nėra.
6. Teisės akto projekto antikorupcinis vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
